Man gee hom oor ná nagklub-moordMenlyn Square. Foto: Google Maps-skermskoot Kapt. Jan Sepato, woordvoerder van die polisie, het gesê ŉ aanklag van moord is teen die 24-jarige man van Laudium aanhangig gemaak en hy sal Woensdag in die hof verskyn. Maroela Media het vroeër berig ŉ onderonsie het tussen ŉ groep mense buite die Thundr-nagklub in Menlyn Square, langs die Menlyn-winkelsentrum, ontstaan. Aveoumi Oleidele (37), wat as ŉ uitsmyter by die klub gewerk het, het tussenbeide probeer tree en is in die bolyf geskiet. Hy is op die toneel dood. Sepato het bevestig Oleidele was ŉ Nigeriese burger. In September verlede jaar is daar ook ŉ persoon by dieselfde nagklub dood nadat hy met ŉ mes gesteek is. Shane Boruchowitz (23) is dood nadat hy glo ŉ bakleiery tussen sy vriende en ŉ ander groep probeer stopsit het.